recursal/SuperWikiNEXT-32B huggingface dataset:
**Shy** oli englantilainen hard rock -yhtye.

Historia
--------

Yhtye toimi **Trojan** -nimen alla vuoteen 1983 asti, jonka jälkeen kitaristi Steve Harris muutti sen. Shyn perustajajäseniä Harrisin lisäksi olivat laulaja Tony Mills, basisti Mark Badrick, rumpali Alan Kelly ja kosketinsoittaja Paddy McKenna. Yhtyeen debyyttialbumi *Once Bitten... Twice Shy* julkaistiin vuonna 1983. Julkaisun jälkeen uusi basisti Roy Davies korvasi Badrickin.

Vuonna 1985 Shy teki levytyssopimuksen RCA Recordsin kanssa ja julkaisi toisen studioalbuminsa *Brave the Storm*. Albumi oli menestys Englannissa ja Shy lähti kiertueelle Bon Jovin ja Twisted Sisterin kanssa. Shy teki kolmannen studioalbuminsa tuottaja Neil Kernonin kanssa Alankomaissa. *Excess All Areas* julkaistiin vuonna 1987 ja se nousi Top-75 -listalle kotimaassa. *Excess All Areas* on Shyn parhaiten menestynyt albumi. Neljäs studioalbumi *Misspent Youth* tehtiin yhteistyössä uuden levy-yhtiön, MCA Recordsin kanssa vuonna 1990. Mills jätti yhtyeen vuonna 1994, ja Jon Francis liittyi yhtyeeseen uudeksi laulajaksi, mutta lähti muutaman keikan jälkeen. Seuraavan albumin *Welcome to the Madhousen* lauluosuudet teki John Ward. Albumi julkaistiin vain Japanissa.

Vuonna 2000 Mills palasi takaisin ja kaksi vuotta myöhemmin *Unfinished Business* -albumi julkaistiin. Kelly oli lähtenyt yhtyeestä, joten hänet korvasi Bob Richards. *Sunset and Vine* albumi vuonna 2005 toi yhtyeeseen toisen kitaristin Ian Richardsonin ja uuden kosketinsoittaja Joe Baskettsin. Mills jätti yhtyeen toisen kerran vuonna 2006, kun hän liittyi norjalaisen hard rock -yhtye TNTn riveihin. Kolmen vuoden päästä Shyn uudeksi laulajaksi oli valittu Lee Small. Viimeiseksi jäänyt studioalbumi *Shy* julkaistiin Escape Musicin kautta vuonna 2011. Steve Harris menehtyi aivokasvaimeen lokakuussa 2011. Yhtyeen mukaan Harris on korvaamaton, ja hänen tilalleen ei etsitä uutta kitaristia. Myös nykyinen kokoopano jäi yhtyeen viimeiseksi. Shy soitti viimeisen keikkansa lokakuussa 2014 Firefest -festivaaleilla, Englannissa. Keikalla esiintyi alkuperäinen laulaja Tony Mills.
Mills menehtyi myöhemmin haimasyöpään 18. syyskuuta 2019.

Diskografia
-----------

### Studioalbumit

* *Once Bitten... Twice Shy* (1983)
* *Brave the Storm* (1985)
* *Excess All Areas* (1987)
* *Misspent Youth* (1990)
* *Welcome to the Madhouse* (1994)
* *Unfinished Business* (2002)
* *Sunset and Vine* (2005)
* *Shy* (2011)

Aiheesta muualla
----------------

* Shyn virallinen sivusto

Lähteet
-------

1. ↑  Shyn historia (Arkistoitu – Internet Archive)
2. ↑  "Shy Guitarist Steve Harris Loses Battle With Brain Tumor"[vanhentunut linkki]
**E. Myllymäki Oy** oli suomalainen Tampereella vuosina 1947–1988 toiminut linja-autoyritys. Yrityksen perustaja oli Eino Myllymäki.

Eino Myllymäki oli syntynyt Messukylässä maanviljelijän poikana ja toiminut linja-autonkuljettajana eri yrityksissä Tampereen seudulla vuodesta 1931. Hän sai luvan linja-autoliikenteelle Tampereen ja Lempäälän Kuljun välille vuonna 1946 yhdessä Kustaa Laakson kanssa, joka oli ryhtynyt ajamaan tätä linjaa jo vuonna 1925. Laakson kuoltua vuonna 1952 liikenne jäi yksin Myllymäen vastuulle. Myllymäki muodosti yrityksensä osakeyhtiöksi vuonna 1977.

E. Myllymäki Oy liikennöi Pyynikintori–Rantaperkiö–Peltolammi–Multisilta–Sääksjärvi–Höytämö-linjaa. Vuonna 1972 Myllymäki hankki toimintansa lopettaneen Anton Viitasen liikennöimän Tampere–Ruutana–Suinula-linjan kalustoineen. Vuonna 1988 Myllymäellä oli kymmenen linja-autoa.

Yritys siirtyi vuonna 1988 Länsilinjat Oy:n omistukseen. Länsilinjat yhdisti Myllymäen ajaman Tampere–Höytämö-linjan vuonna 1985 hankkimansa Linja-autoliikenne Veikko Viitanen Oy:n liikennöimään Siivikkala–Tampere-linjaan.

Lähteet
-------

* Linja-autoliikenteen harjoittajat Suomessa, 2. täydennetty painos 1987 Suomen Linja‑autohistoriallinen Seura r.y. (Arkistoitu – Internet Archive)
* Elinkeinoelämän Keskusarkisto : Länsilinjat Oy:n historiaa (Arkistoitu – Internet Archive)

### Viitteet

1. 1 2  *Linja-auto-lehti 4/1983*, s. 39. Helsinki: Linja-autoliitto.
2. 1 2  Ossi Säpyskä: *Pirkanmaan linja-autoliikenteen vaiheet*, s. 73. Tampere: Pirkanmaan Autoalan Veteraanit ry, 1988. ISBN 951-90019-3-2.

Aiheesta muualla
----------------

* Suomen linja-automuseo : E. Myllymäki Oy:n aikatauluja 1970- ja 1980-luvuilta
* Bussidata-sivusto : E. Myllymäki Oy:n kalustolista[vanhentunut linkki]
*Tämä artikkeli kertoo Britannian kuninkaallisen laivaston County-luokan hävittäjästä. Muita saman nimisiä aluksia on täsmennyssivulla.*

**HMS Antrim** (viirinumero D18) oli Britannian kuninkaallisen laivaston County-luokan hävittäjä Falklandin sodassa.

Valmistus
---------

*Pääartikkeli: County-luokka (hävittäjä)*
Alus tilattiin 5. tammikuuta 1965 Upper Clyde Shipbuildersilta, missä köli laskettiin vuotta myöhemmin 20. tammikuuta 1966. Se laskettiin vesille 19. lokakuuta 1967 kumminaan kalustosta vastanneen apulaispuolustusministeri Roy Masonin puoliso ja otettiin palvelukseen 14. heinäkuuta 1970.

Palvelus
--------

Alus oli huhtikuussa 1982 Falklandin sodan Etelä-Georgian saaren vallanneen osaston lippulaivana. Sen Westland Wessex HAS.3 -helikopteri pelasti 16 Special Air Servicen sotilasta Fortunan jäätiköltä. Sama helikopteri osallistui Argentiinan laivaston sukellusvene *ARA Santa Fen* liikuntakyvyttömäksi saattamiseen. Etelä-Georgian argentiinalaisosaston johtaja kapteeni Largos vahvisti osastonsa antautumisen allekirjoituksellaan *Antrimin* messissä.

Tukiessaan San Carloksen maihinnousua alus joutui ilmahyökkäykseen, jolloin siihen osui 1 000 naulan pommi, joka ei kuitenkaan lauennut. Myöhemmin pommi saatiin tehtyä vaarattomaksi.

Almirante Cochrane
------------------

Almirante Cochrane vuonna 1995.
Alus poistettiin palveluksesta 1984 ja myytiin 22. kesäkuuta Chilelle, joka nimesi sen *Almirante Cochraneksi*. Alus modernisoitiin kuten sisaraluksensa *Blanco Encalada*, jolloin sen Sea Slug -ohjukset poistettiin ja takakannen helikopterialuetta suurennettiin. Aluksen Sea Cat -ohjukset korvattiin 1996 Barak 1-ilmatorjuntaohjusjärjestelmällä. 

Alus poistettiin palveluksesta 7. joulukuuta 2006 ja hinattiin 11. joulukuuta 2010 Kiinaan romutettavaksi.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:HMS Antrim (D18)

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Antrim (D18)**.
* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. ↑  Gardiner, Robert s. 508

*County*-luokan hävittäjät

|  |  |
| --- | --- |
| Royal Navy | *HMS Devonshire* - *HMS Hampshire* - *HMS London* - *HMS Kent* - *HMS Fife* - *HMS Glamorgan* - *HMS Antrim* - *HMS Norfolk* |
| Chilen laivasto | *Almirante Cochrane* - *Almirante Latorre* - *Blanco Encalada* - *Capitán Prat* |
| Pakistanin laivasto | *Babur* |

|  |
| --- |
| Edeltäjä: *Daring*-luokka – Seuraaja: *Tyypin 82* hävittäjät |
**Palkka pankkiin** -järjestelmä tarkoittaa Suomessa sitä, että palkka maksetaan pankkitilille. Järjestelmän käyttö on Suomessa nykyisin pakollista erityistilanteita lukuun ottamatta.

Palkka pankkiin -järjestelmä otettiin Suomessa käyttöön 1950-luvulta alkaen. Järjestelmä yleistyi erityisesti 1960-luvulla. Kehityksen kärjessä olivat Kansallispankki ja Postisäästöpankki. Lopullisesti järjestelmä yleistyi ja muodostui pääsääntöiseksi palkanmaksumuodoksi 1968. Pakolliseksi se tuli vuonna 2013.

Palkansaajan kannalta järjestelmän etuja ovat olleet mm. seuraavat Yhdyspankin mainostamat hyödyt:

* rahat kasvavat korkoa palkkapäivästä lukien
* asiakas ei ole riippuvainen palkkapäivistä, vaan voi nostaa käteisrahaa aina tarvittaessa
* säästäminen helpottuu
* vararahasto pankissa antaa turvallisuuden tunnetta
* luoton saanti helpottuu

Pankeille järjestelmä toi lisää henkilöasiakkaita. Sen avulla pankit saivat myös lisää likviditeettiä toiminnan pyörittämiseen. Kääntöpuolena oli pankkien työmäärän nopea kasvu, mikä kasvatti kustannuksia. Järjestelmän yleistyessä pankkeihin syntyi suuri joukko ilmaispalveluja, joiden muuttaminen myöhemmin maksullisiksi aiheutti palkansaajissa levottomuutta. Palkkatilit eivät ainakaan Yhdyspankille olleet kovin kannattavia: suuri tapahtumamäärä vaati työvoimaa, tietokonekapasiteetteja ja tiloja.

Lähteet
-------

* Vihola, Teppo: *Rahan ohjaaja. Yhdyspankki ja Merita 1950–2000.* Jyväskylä: Merita Pankki Oyj, 2000. Sivut 206–211. ISBN 951-889-103-6.

### Viitteet

1. 1 2  Palkkaa ei saa enää maksaa käteisenä *Kansan Uutiset*.  4.7.2013. Viitattu 8.12.2017.
**Aleksei Titov** (ven. Алексей Титов; s. 1972) on venäläinen pöytäjääkiekkoilija, joka edustaa Alfa Taktika-nimistä seuraa. Titov on voittanut urallaan kaksi veteraanien maailmanmestaruutta vuosina 2013 ja 2017. Hän on tällä hetkellä ITHF:n maailmanrankingissa sijalla 19 sekä veteraanien maailmanrankingissa sijalla 2. Titov on myös kaksinkertainen veteraanien euroopanmestari.

Ura
---

Titov aloitti pelaajauransa vuonna 2001 heinäkuussa. Vuonna 2007 hän voitti Ukraine Cupin finaalissa ukrainalaisen Vitaliy Sapozhnikovin. Vuonna 2013 hän kaappasi veteraanien maailmanmestaruuden voittamalla finaalissa ruotsalaisen Lars Henrikssonin. Vuoden 2015 veteraanien maailmanmestaruuskilpailuista Titov voitti hopeaa. Vuotta myöhemmin hän voitti veteraanien euroopanmestaruuden. Finaalissa hän päihitti ruotsalaisen Anders Ekestubben. Vuoden 2017 Swedish Masters-kilpailuista Titov voitti pronssia. Turnaukseen osallistui peräti 100 pelaajaa. Samana vuonna Titov voitti myös veteraanien maailmanmestaruuden. Vuonna 2018 hän kaappasi uransa toisen veteraanien euroopanmestaruuden. Finaalissa hän voitti ruotsalaisen Finn Friesin. Vuoden 2019 Kursk Cupista Titov sai pronssia Maksim Borisovin voittaessa kultaa.

Lähteet
-------

1. ↑  Selected player *stiga.trefik.cz*. Viitattu 11.2.2019.
2. ↑  Selected club *stiga.trefik.cz*. Viitattu 11.2.2019.
3. ↑  Selected series *stiga.trefik.cz*. Viitattu 11.2.2019.
4. ↑  World ranking *stiga.trefik.cz*. Viitattu 11.2.2019.
5. ↑  Selected series *stiga.trefik.cz*. Viitattu 11.2.2019.
6. ↑  Selected tournament *stiga.trefik.cz*. Viitattu 11.2.2019.
7. ↑  Selected tournament *stiga.trefik.cz*. Viitattu 11.2.2019.
8. ↑  Selected tournament *stiga.trefik.cz*. Viitattu 11.2.2019.
9. ↑  Selected tournament *stiga.trefik.cz*. Viitattu 11.2.2019.
10. ↑  Selected tournament *stiga.trefik.cz*. Viitattu 11.2.2019.
11. ↑  Selected tournament *stiga.trefik.cz*. Viitattu 11.2.2019.
12. ↑  Selected tournament *stiga.trefik.cz*. Viitattu 11.2.2019.
Internationale Funkausstellung Berlin vuonna 2010.
**Internationale Funkausstellung Berlin** (**IFA Berlin**) eli Berliinin kansainvälinen radionäyttely, on yksi Saksan vanhimmista teollisuusnäyttelyistä. Vuosien 1926–1939 välisenä aikana tapahtuma oli vuotuinen, kunnes vuodesta 1950 lähtien se järjestettiin kahden vuoden välein. Aiempaan käytäntöön, vuosittaiseen näyttelyyn, palattiin 2005. Alussa näyttelyssä oli esillä nimensä mukaisesti radiovastaanottimia, kun nykyään se on laajentunut viihde-elektroniikkaa esitteleväksi suurtapahtumaksi.

Elektroniikkavalmistajat esittelevät tai julkistavat IFA Berlinissä yleensä viimeisimpiä uutuusmallejaan. Monet tunnetut aikansa uutuudet on julkaistu juuri IFA Berlinissä, kuten esimerkiksi CD-levy.

Lähteet
-------

1. ↑  IFA Berlin *Gramophone*.  marraskuu 1989.  Arkistoitu 24.5.2012. Viitattu 28.9.2010.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Internationale Funkausstellung Berlin**.
* Viralliset sivut (Arkistoitu – Internet Archive)
**Aliso Canyonin kaasuvuoto** oli lokakuusta 2015 helmikuuhun 2016 kestänyt metaanivuoto Kaliforniassa. Vuoto sattui Southern California Gas -yhtiön eli SoCalGasin omistamalla Aliso Canyonin varastointialueella San Fernando Valleyn alueella Los Angelesin piirikunnassa. Vuoto havaittiin 23. lokakuuta vuonna 2015, ja SoCalGas ilmoitti sen olevan korjattu 11. helmikuuta 2016. Kaikkiaan ilmaan pääsi 142 miljoonaa kuutiometriä kaasua, ennen kuin vuoto saatiin tukittua.

Vuodon takia läheiseltä Porter Ranchin alueelta jouduttiin evakuoimaan noin 6 000 perhettä kodeistaan. Vuodon määräksi arvioitiin yli 1 200 tonnia päivässä. Kuvernööri Jerry Brown julisti hätätilan, ja kaksi koulua jouduttiin sulkemaan.

Maakaasua on varastoitu vanhalle öljynporausalueelle noin 2,5 kilometrin syvyyteen maakerrostumiin odottamaan asiakkaille jakelua. Vuodon tarkka sijainti ei ole tiedossa. Porausputkien korkea ikä ja huono kunto lienevät vuodon tärkeimmät syyt.

Kaasun määrän on laskettu vastaavan 1,77 miljoonan lehmän vuodessa tuottamaa metaania tai 1,4 miljoonan auton keskivertopäästöjä.

Lähteet
-------

1. ↑  Kalifornian maakaasuvuoto saastutti ilmaa yli puolen miljoonan auton verran *Yle Uutiset*. Viitattu 28.2.2016.
2. ↑  SoCalGas fixes gas leak that gushed methane into Los Angeles for 16 weeks *The Guardian*.  12.2.2016. Viitattu 12.2.2016. (englanniksi)
3. ↑  Teider, Hannu: Los Angelesin alueelle hätätila – tuhannet joutuneet jättämään kotinsa kaasuvuodon seurauksena  8.1.2016. Yle. Viitattu 15.1.2016.
4. ↑  Kuusisalo, Mikko: Miksi Los Angelesin kaasuvuodon tukkiminen kestää kuukausia?  8.1.2016. Yle. Viitattu 15.1.2016.
5. ↑  Blake, Paul: How many cars and burping cows equal the California gas leak? *BBC News*.  11.1.2016. Viitattu 15.1.2016. (englanniksi)
Calumet-Laurium Miners IPHL-kaudella 1904–1905.
**International Professional Hockey League** (IPHL, käytetään myös nimeä *International Hockey League*) oli ensimmäinen jääkiekon ammattilaisliiga. IPHL:n perusti yhdysvaltalainen hammaslääkäri J. L. Gibson, ja se oli toiminnassa kolmen kauden ajan vuosina 1904–1907. IPHL:ään kuului viisi joukkuetta, joiden kotipaikat sijaitsivat Kanadan rajan tuntumassa Yhdysvalloissa sekä Ontariossa.

Liigan syntymiseen johtanut kehityskulku sai alkunsa, kun Gibson hankki michiganilaiseen Portage Laken joukkueeseensa huipputason pelaajat, jolloin myös muiden seurojen täytyi ryhtyä pelaajahankintoihin pystyäkseen haastamaan Gibsonin joukkueen. Kaudella 1903–1904 Portage Lake nimittäin voitti 24 ottelua ja hävisi ainoastaan kaksi kertaa. Lisäksi se teki kauden aikana peräti 273 maalia ja päästi 48. Yksi joukkueelle hävinneistä seuroista oli Montreal Wanderers, jonka Portage Lake voitti Houghtonissa maalein 8–4 ja 9–2.

IPHL-seuroista yksi oli kotoisin Sault Ste. Mariesta, yksi Pittsburghista ja kolme Michiganin osavaltiosta. Vuosina 1905 ja 1906 Portage Laken IPHL-joukkue esitti haasteet Ottawa Silver Sevenille ja Montreal Wanderersille päästääkseen pelaamaan Stanley Cupista, mutta tuohon aikaan vain amatöörijoukkueille annettiin mahdollisuus Stanley Cupin tavoitteluun. Kauden 1906–1907 jälkeen IPHL ajautui ongelmiin, kun osa liigan joukkueista ei enää halunnut pelata siinä. Esimerkiksi Pittsburgh halusi siirtyä pelaamaan toiseen liigaan. Ongelmat johtivat lopulta siihen, että IPHL päätti pitää välivuoden, vaikka sillä oli ollut suunnitelmissa laajentaa toimintaansa Torontoon, Clevelandiin ja Duluthiin. Liiga ei kuitenkaan koskaan tehnyt paluuta, ja kausi 1906–1907 jäi sen viimeiseksi.

Lyhyeksi jääneestä historiastaan huolimatta IPHL antoi esimerkin, joka myötävaikutti ammattilaisjääkiekon yleistymiseen Kanadassa.

Lähteet
-------

1. ↑  Fitzpatrick, Jamie: Hockey History: The Time Line, 1917–1945 *About.com*. IAC/InterActiveCorp.  Arkistoitu 11.5.2013. Viitattu 4.7.2013. (englanniksi)
2. ↑  International Pro Hockey League (sports organization) *Britannica.com*.  2013. Encyclopædia Britannica, Inc. Viitattu 4.7.2013. (englanniksi)
3. 1 2  Cronin, Brian: Did a baseball team win the first U.S. pro soccer league title? *LATimes.com*.  24.5.2012. Los Angeles Times. Viitattu 4.7.2013. (englanniksi)
4. ↑  Stancher, Craig: Jeff Finger *Usahockeymagazine.com*.  6/2008. USA Hockey Magazine. Viitattu 4.7.2013. (englanniksi)
5. 1 2  Marsh, James H.: The Birth of the National Hockey League *The Canadian Encyclopedia*.  2012. Historica-Dominion.  Arkistoitu 23.11.2013. Viitattu 4.7.2013. (englanniksi)
6. 1 2  Gibson, Jack – Biography *Legendsofhockey.net*.  2012. Hockey Hall of Fame and Museum. Viitattu 4.7.2013. (englanniksi)
7. 1 2  Pacific Coast Hockey Association, Western Canada Hockey League & International Hockey League *Virtualmuseum.ca*.  2001. Canadian Heritage Information Network (CHIN).  Arkistoitu 19.10.2013. Viitattu 4.7.2013. (englanniksi)
Alissa White-Gluz esiintymässä vuonna 2016 Arch Enemy -yhtyeessä.
**Alissa White-Gluz** (s. 31. heinäkuuta 1985) on kanadalainen laulaja. Hän on kanadalaisen The Agonist -metalliyhtyeen perustaja ja entinen laulaja. Nykyään hän toimii laulajana ruotsalaisessa melodisessa death metal -yhtyeessä Arch Enemy.

Ura
---

Vuonna 2004 White-Gluz perusti The Agonistin yhdessä Danny Marinon ja Chris Kellsin kanssa.

White-Gluz on vieraillut laulajana muun muassa Slaves on Dope -yhtyeen albumilla *Over the Influence*, Blackguard-yhtyeen EP:llä *Another Round* ja Delain-yhtyeen albumilla *The Human Contradiction*.

17. maaliskuuta 2014 Arch Enemy ilmoitti lehdistötiedotteessa, että White-Gluz korvaisi heidän entisen laulajansa Angela Gossowin.

Vuonna 2006 White-Gluz vieraili *Canadian Idol* -televisio-ohjelmassa esittäen coverin Queenin kappaleesta "Bohemian Rhapsody". Tammikuussa 2012 hän esiintyi valmentajana MTV:n sarjassa *Made*.

White-Gluz on valittu useita kertoja "Hottest metal chick" -listalle *Revolver Magazine* -lehdessä.

Aktivismi
---------

Alissa on saanut PETA:lta Libby-palkinnon osallistumisestaan kansainväliseen hylkeiden metsästyksen vastaiseen kampanjaan. White-Gluz on ollut vegaani vuodesta 1998. White-Gluz on myös ateisti.

Lähteet
-------

1. ↑  Isoaho, Timo: "Totta kai olen kohdannut seksuaalista häirintää" – Arch Enemyn suorasanainen laulaja Alissa White-Gluz puhuu suunsa puhtaaksi. *Soundi*, 23.2.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Alissa White-Gluz**.
* Alissa White-Gluz Facebookissa.
* Alissa White-Gluz Twitterissä.
* Alissa White-Gluz Instagramissa.
* Alissa White-Gluz Encyclopaedia Metallum -sivustolla (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Aleksei Ivanovitš Tšepurnov**  (9. tammikuuta 1843 Helsinki – 9. marraskuuta 1912 Helsinki) oli suomalainen valtioneuvos ja insinööri, joka toimi Suomen suuriruhtinaskunnan tie- ja vesirakennusten ylihallituksen ylitirehtöörinä 1904–1906 ja rautatiehallituksen päätirehtöörinä 1906–1908.

Tšepurnov valmistui Helsingin teknillisestä reaalikoulusta tie- ja vesirakennusten insinööriksi vuonna 1866. Hän työskenteli aluksi Venäjällä rautatierakennuksilla, ja sitten insinöörinä Hämeenlinna-Tampere-radan ja Turun radan rakennustyömailla. Vuonna 1876 Tšepurnov nimitettiin ratainsinööriksi Riihimäelle, ja muutamaa vuotta myöhemmin ratainsinööriksi Pietariin. Hänet nimitettiin rautatiehallituksen päätirehtöörin apulaiseksi Pietariin vuonna 1890. Vuonna 1904 Tšepurnov nimitettiin tie- ja vesirakennusten ylihallituksen ylitirehtööriksi ja vuonna 1906 valtionrautateitten päätirehtööriksi. Tšepurnov ei osannut suomea, minkä johdosta Rautatieläisten liitto ilmoitti senaatille vastustavansa Tšepurnovin nimitystä. Tšepurnovin toimia ja rautatiehallitusta arvosteltiin julkisesti toistuvasti suomalaislehdissä. Hän jätti eroanomuksen päätirehtöörin virasta lokakuussa 1908.

Tšepurnovin poika oli shakkimestari Anatol Tšepurnov.

Lähteet
-------

1. 1 2 3  Kuollut.  *Uusi rautatielehti*, 02.12.1912, nro 23, s. 1. Kansalliskirjasto. Viitattu 02.02.2021.
2. ↑  Valtionrautateitten uusi päätirehtööri.  *Uusi rautatielehti*, 20.02.1906, nro 6-7, s. 1. Kansalliskirjasto. Viitattu 02.02.2021.
3. ↑  Rautatieläiset ja odotettava rautatiehallituksen päätirehtööri.  *Salama : Uuden rautatielehden liite*, 15.01.1906, nro 1. näyte, s. 2. Kansalliskirjasto. Viitattu 02.02.2021.
**Auttijärvi** on pitkänomainen, kapea ja paikoin jyrkkärantainen järvi Rovaniemen ja Posion rajalla Lapin maakunnan eteläosassa. Sen pinta-ala on 2,03 neliökilometriä ja tilavuus 27,6 kuutiohehtometriä. Etäisyys Rovaniemen keskustasta on 72 kilometriä itäkaakkoon.

Maantiede
---------

Auttijärven pituus kaakosta luoteeseen on noin kuusi kilometriä, leveys lounaasta koilliseen on 300–500 metriä. Saaria ei ole. Auttijärvi on kaakkoisinta ja luoteisinta osaansa lukuun ottamatta varsin syvä. Syvin kohta, 33 metriä, sijaitsee altaan kaakkoisosassa. Auttijärven pinta-ala 15 metrin syvyydessä on 103 hehtaaria.

Auttijärven rannat ovat varsin jyrkät, etenkin järven eteläpuoliskolla. Palovaara kohoaa 200 metriä merenpinnan yläpuolelle ja Karjalanvaara järven länsipuolella 220 metriä mpy. Rantaviiva on metsämaata, ja järven lähistöllä on myös maatalousalueita. Auttin kylä sijaitsee kuutisen kilometriä luoteeseen.

Auttijärveen laskee Korojoki kaakosta ja Palojoki koillisesta, lisäksi järveen virtaa useita vähäisiä laskuojia lounaasta ja koillisesta. Auttijärven luusua sijaitsee altaan pohjoiskolkassa, josta alkaa kohti Auttin kylää virtaava Auttijoki. Autti-pohjaista nimistöä on järven ympäristössä runsaasti: järven kaakkoispuolella sijaitsee Auttijärvenkangas, Auttijoessa on Auttiköngäs ja Auttilampi ja Auttin kylässä sijaitsee Auttijyrhämä-niminen vesialue.

Auttijärven vesitilavuus on 27 586 000 kuutiometriä.

Auttijärvi (65.262.1.001) kuuluu Auttijärven alueeseen (65.262), joka on kolmannen jakovaiheen vesistö Kemijoen vesistössä (65). Toinen jakovaihe on Auttijoen valuma-alue (65.26) ja ensimmäinen jakovaihe Keski-Kemijoen alue (65.2). Auttijärvi on laajin Auttijärven alueen viidestä vähintään hehtaarin laajuisesta vakavedestä. Neljä muuta järveä ovat vailla virallista nimeä.

Lähteet
-------

1. 1 2 3 4 5  Auttijärvi, vakavesi, Rovaniemi
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 15.8.2021.
3. ↑  Auttijärvi. Järviwiki. Viitattu 15.8.2021.
4. ↑  Auttijärven alue (65.262). Järviwiki. Viitattu 15.8.2021.
**Beatrice Mintz** (24. tammikuuta 1921 New York, New York, Yhdysvallat – 3. tammikuuta 2022 Elkins Park, Pennsylvania, Yhdysvallat) oli yhdysvaltalainen embryologi, jonka tutkimukset helpottivat kehittämään kemoterapiaa ja säteilyä turvallisempia syöpähoitoa. Hän oli myös ensimmäisiä tutkijoita, jotka tekivät tutkimuksia siirtogeeneillä ja hiirten kimeereillä.

Elämä ja ura
------------

Beatrice Mintz syntyi 1921 Bronxissa. Hänen vanhempansa olivat maahanmuuttajia, jotka olivat lähtöisin nykyisen Ukrainan alueelta silloiselta Itävallan Galitsiasta. Beatrice oli nuorin perheen neljästä lapsesta.

Mintz rakasti koko ikänsä taidetta ja oli aikeissa opiskellakin sitä. Hän muutti kuitenkin mielensä käytyään biologian kurssin. Hän valmistui 1944 Hunter Collegesta maisteriksi ja tohtoriksi kaksi vuotta myöhemmin Iowan yliopistosta. Mintz aloitti Iowan siellä myös tutkijanuransa saatuaan paikan kehitysbiologian tutkimusapulaisena. Hän tutki lisääntymiselimistön kehittymistä sammakkoeläimillä.

Mintz toimi 1946–1960 Chicagon yliopistossa opettajana, mutta halusi sitten päätoimiseksi tutkijaksi. Hän sai paikan Lankenaun syöpätutkimuksen insituutista, missä hän työskenteli vuoteen 1974. Silloin instituutti itsenäistyi Fox Chase Cancer Centeriksi, jossa Mintz jatkoi uransa loppuun.

Mintz kuoli satavuotiaana kotonaan Elkins Parkissa vuonna 2022. Hän sairasti dementiaa ja kuoli sydämenvajaatoimintaan.

Tutkimus
--------

Beatrice Mintz mikroskoopin parissa
Mintz teki syöpätutkimuksen parissa yli 60 vuotta kestäneen uran, jonka aikana hän teki monia huomattavia löydöksiä. Hän onnistui osoittamaan, että hiiret kehittyivät normaalisti, vaikka niiden alkioihin oli istutettu syöpäsoluja. Se todisti sen, että ympäröivä kudos pystyy pitämään syöpäsolut aisoissa. Havainto on johtanut kemoterapiaa ja säteilyä turvallisempiin syövän hoitomuotoihin.

Mintz oli myös ensimmäisiä, jotka käyttivät siirtogeenitekniikoita ja siirsi hiirialkoihin muiden lajien DNA:ta. Hän sai aikaan myös hiiriä, jotka olivat kehittyneet kahden alkion yhdistämisestä.

Lähteet
-------

1. 1 2 3 4 5 6  Natalia Mesa: Cancer Researcher Beatrice Mintz Dies at 100 *The Scientist Magazine*.  20.1.2022. The Scientist. Viitattu 3.1.2023. (englanniksi)
2. 1 2  In Memoriam: Beatrice Mintz AACR. Viitattu 3.1.2023. (englanniksi)
3. ↑  Adam R. Navis: Beatrice Mintz (1922–2022) *Embryo Project Encyclopedia*.  30.3.2022. Arizona Board of Regents. Viitattu 3.1.2023. (englanniksi)

Aiheesta muualla
----------------

* Kuvia tai muita tiedostoja aiheesta **Beatrice Mintz** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Muut | 
* SNAC

 |

 |
**William Beau Mirchoff** (s. 13. tammikuuta 1989) on yhdysvaltalais-kanadalainen näyttelijä, joka tunnetaan parhaiten rooleistaan Danny Bolenina televisiosarjassa *Täydelliset naiset* ja Matty McKibbeninä televisiosarjassa *Awkward*.

Nuoruus
-------

Beau Mirchoff syntyi 13. tammikuuta 1989 Seattlessa, Washingtonissa, ja muutti kaksi päivää myöhemmin perheensä mukana Kanadaan, Victoriaan Brittiläisessä Kolumbiassa. Hänen isänsä Bill on jalkahoitaja ja äitinsä Kelly kotiäiti. Hänellä on isoveli Luke (s. 1985), joka pelaa haavipalloa, sekä pikkusisko Raeanna (s. 1992), jonka ansiosta hän aloitti näyttelemisen. Mirchoff on aina rakastanut ulkoilua veneilystä ja kalastuksesta patikointiin ja retkeilyyn.*lähde?*

Ura
---

Mirchoff huomattiin ensimmäisen kerran näytelmästä *Bubbly Stilskin*, jossa esiintyivät myös Kevin Clarke, Desmond Cronin ja Jaryd Olson. Mirchoffin ensimmäinen sivuosarooli oli elokuvassa *Scary Movie 4*, jossa hän näytteli Robbie Ryan -nimistä hahmoa. Hän on esiintynyt myös CBC:n televisiosarjassa *Sydänmailla*, joka kuvataan Kanadassa. Mirchoff on myös näytellyt Bulgariassa kuvatussa elokuvassa *Grudge 3*.

Mirchoff liittyi vuonna 2009 televisiosarjan *Täydelliset naiset* näyttelijäkaartiin esittämään hahmoa nimeltä Danny Bolen.

Filmografia
-----------

### Televisio

| Vuosi | Sarja | Rooli | Huomioita |
| --- | --- | --- | --- |
| 2007–2008 | *Sydänmailla* | Ben Stillman |  |
| 2009–2010 | *Täydelliset naiset* | Danny Bolen |  |
| 2011–2016 | *Awkward* | Matty McKibben |  |
| 2015 | *Aquarius* | Rick Zondervan |  |
|

### Elokuvat

| Vuosi | Elokuva | Rooli | Huomioita |
| --- | --- | --- | --- |
| 2006 | *Scary Movie 4* | Robbie Ryan |  |
| 2009 | *Grudge 3* | Andy |  |
|

Lähteet
-------

1. ↑   (Arkistoitu – Internet Archive)
2. ↑  "Desperate" Books Nordling, Mirchoff, *Hollywood Reporter*, July 10, 2009
3. ↑  "Desperate Housewives" Welcomes the Bolens, *TV Guide Magazine*, August 5, 2009

Aiheesta muualla
----------------

* Virallinen fanisivusto (Arkistoitu – Internet Archive) (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Yhdysvallat

 |
|  |
| Henkilöt | 
* Elonet

 |

 |
**Nääjärvi**  on kuivatettu järvi Pirkanmaalla Lempäälän Lastusissa, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen. Nääjärven vedenpintaa on laskettu ennen 1920-lukua ja lopullisesti se saatiin kokonaisuudessaa peltoviljelyyn 1950-luvulla ja sen jälkeen.

Historiaa
---------

Nääjärvi on toinen Lempäälän Lastusten kylän suurista kuivatetuista järvistä. Vuonna 1855--1856 julkaistuissa Kalmbergin kartastossa Nääjärven rantojen ympäristössä oli paljon raivattuja niittyjä ja niiden pohjoispuolella peltomaatakin. Nääjärven ja Tervajärven välissä sijaitsi Suojalan talo ja Nääjärven pohjoispuolella oli torppa. Kun tullaan 1900-luvulle, tiedetään, että järven omistava Lastusten kartano vuokrasi sitä ja Tervajärveä seudun asukkaille vesiheinän niittämistä varten. Talolliset hankkivat näin karjalle lisärehua järven kaislikosta. Sitä niitettiin vedessä seisoen ja heinä kerättiin veneillä talteen ja varastoitiin rannoille aumoiksi talvea varten. Järven laskemista yritettiin jo 1900-alkupuolella, koska Tampereen taloudellisessa kartassa järveä ei enää näy. Osa järvenpohjan maaperästä jäi niin kosteaksi, ettei sitä voitu viljellä.

Nääjärvi ja viereistä Tervajärveä yritettiin uudelleen kuivattaa samanaikaisesti jatkosodan jälkeen. Kuivattamisen motiivi oli tarjota Sakkolan karjalaisten asuttamiseksi maata seuduilla, joissa kaikki viljelyyn kelpaava maa oli jo raivattu. Sotien jälkeen Nääjärveen laskevat ojat ohjattiin järveä kiertävään uomaan, joka ohitti järven sen länsipuolelta. Vedet johdettiin Tervajärveä sen länsipuolella kiertävään ojaan. Nääjärven pohjalle kaivettiin keräilyoja, jonka vedet johdettiin alueen lounaiskulmaan, missä ne pumpattiin sähkökäyttöisillä vesipumpuilla aluetta kiertävään ojaan. Pumppun tehoksi on mainittu 15 000 litraa minutissa.

Kuivatettu peltoalue lohkottiin kolmeksi tiloiksi, jotka kaksi perhettä ottivat vastaan. Järven pohja oli mutapohjaa, jonka viljeleminen oli erilaista kuin savimaiden viljely. Maiden pohja upotti aluksi, mutta se on vuosikymmeninä tiivistynyt ja järven pohja on painunut alkuperäisestä korkeudestaan yli metrin alemmaksi. Viljelymaan kunnossapito vaatii veden jatkuvaa poispumppaamista ja ojia joudutaan välillä kunnostamaan sortumien ja liettymisen varalta. Yhdessä sähkölaskun kanssa ne nostavat alueen käyttökuluja.

Lähteet
-------

1. 1 2  Tervajärvi, Lempäälä (sijainti maastokartalla) *Karttapaikka*. Helsinki:  Maanmittauslaitos. Viitattu 15.10.2019.
2. ↑  Ympäristö- ja paikkatietopalvelu Syke (edellyttää rekisteröitymisen) Helsinki:  Suomen Ympäristökeskus. Viitattu 31.1.2017.
3. 1 2 3  Suvannon Sanomat: Sakkolalaista asutusta "Marskimailla", nro 2/1964, s. 5–6, viitattu: 31.1.2017
4. ↑  Kalmbergin kartasto: Koottu kartasto, suoraan: kartalle (fc20050734.jpg), 1855–1856
5. ↑  Meriluoto, Timo: Taloudelliset kartat, suoraan (Tampereen kartalle), 1922
6. 1 2  Lounais-Suomen ympäristölupavirasto: Myllyojan perkaus, Lempäälä, 25.1.2008, viitattu: 31.1.2017
7. ↑  GTK: Lempäälän maaperä, viitattu 31.1.2017
**Martha Beatriz Merino Lucero** (s. 15. marraskuuta 1947) on perulainen juristi ja poliitikko, joka oli Perun pääministeri loppuvuonna 2003. Ennen pääministeriksi nousuaan hän suoritti maisterin tutkinnon oikeustieteessä Harvardin yliopistossa ja työskenteli Procter & Gamble -kulutustavarayhtiössä. Hän on tullut tunnetuksi sukupuolten tasa-arvoa edistävästä työstään.

Pääministerinä ollessaan Merino joutui kiistoihin presidentti Alejandro Toledon kanssa ministerinimityksistä, ja Toledo pyysi Merinoa ja koko hallitusta eroamaan. BBC:n mukaan tuossa tilanteessa pääministerin kannatusluvut olivat 50 prosentin paikkella, kun taas presidenttiä tuki alle 20 prosenttia äänestäjistä.

Lähteet
-------

1. ↑  BEATRIZ MERINO: PRIME MINISTER, PERU, 2003 *Un Foundation*.  Arkistoitu 3.4.2016. Viitattu 1.4.2018.
2. ↑  Peru's prime minister 'fired' by her boss *UPI*.  13.12.2003. Viitattu 1.4.2018.

Aiheesta muualla
----------------

* Kuvia tai muita tiedostoja aiheesta **Beatriz Merino** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |

 |
Yleinen ensiapumerkki, valkoinen risti vihreällä pohjalla
**Ensiapu** tarkoittaa toimenpiteitä toisen ihmisen tai itsensä auttamiseksi onnettomuustilanteessa tai sairauskohtauksen sattuessa, ja sitä voi antaa ilman erityistä ammattitaitoa tai välineitä. Myös ensiapua antava maallikko parantaa usein huomattavasti apua saavan mahdollisuuksia selviytyä ja toipua. Onnettomuustilanteessa ensiapu on osa potilaan auttamista, johon kuuluvat lisäksi pelastaminen, hätäilmoituksen tekeminen, ensihoito ja jälkihoito.

Hätäensiapu
-----------

Lavastettu onnettomuustilanne ensiapukoulutuksessa.
Hätäensiavulla tarkoitetaan henkeä pelastavaa toimintaa. Hätäensiavulla pyritään estämään potilaan menehtyminen eli turvaamaan loukkaantuneen hengitys, verenkierto ja tajunta siihen asti, kunnes ammattiapua saadaan paikalle. Äkillisesti elottomaksi menneen potilaan painelu-puhalluselvytys on yksi hätäensiavun muoto, muita tärkeitä ovat verenvuodon tyrehdyttäminen ja tajuttoman kylkiasento sekä vierasesineen poistaminen hengitysteistä.

Muu ensiapu
-----------

Muussa kuin hätätilanteessa annettu hoito ilman erityisiä apuvälineitä tai ammattiosaamista on myös ensiapua. Tällaisia tilanteita ovat pienet vammat ja sairauskohtaukset, jotka eivät johda elvytystilanteeseen tai välttämättä edes lisäavun tarpeeseen. Tärkeä asia kiireettömissä tilanteissa on huolehtia aseptiikasta eli puhtaudesta. Rauhallinen toiminta rauhoittaa myös potilasta. Likaiset haavat, runsaasti vuotavat haavat tai muu vaikea tilanne, jonka hoitoon pelkkä ensiapu ei riitä, ohjataan lääkärin hoitoon.

Välineitä
---------

Elvytyssuoja.
Ensiapuvälineitä on monenlaisia, ja ne voivat olla pakattuna ensiapulaukkuun. Seuraava lista ensiapuvälineitä voisi olla esimerkiksi auton varustuksessa.

* Suojakäsineet itsensä ja potilaan suojaamiseksi eritteiden kautta tarttuvilta taudeilta
* Suojasiteitä, joustositeitä ja kolmiliinoja haavojen sitomiseen ja raajavammojen ensiapuun
* Turvavyönleikkuri turvavöiden katkomiseen tai vaatteiden avaamiseen
* Elvytyssuoja puhalluselvytyksessä elvyttäjän suun suojaksi
* Lämpöpeite potilaan pitämiseksi lämpimänä

Auttamisvelvollisuus
--------------------

Muiden muassa pelastuslaki ja tieliikennelaki velvoittavat jokaista kykyjensä mukaan auttamaan hätätilanteeseen joutunutta. Vaikka ensiapukoulutusta ei olisikaan, täytyy onnettomuuspaikalle saapuneen selvittää, onko kukaan hengenvaarassa ja tarvittaessa soittaa hätänumeroon **112**.

Ensiapua voi oppia ohjatusti mm. Punaisen Ristin ensiapukoulutuksessa. Ensiapuun voi osallistua onnettomuustilanteissa vapaaehtoisena palveluna myös Suomen Punaisen Ristin vapaaehtoinen pelastuspalvelu Suomessa.

Lähteet
-------

1. ↑  Ensiapu *Punainen risti*. Viitattu 12.2.2022.
2. ↑   Pelastuslaki 3 § (Yleinen toimintavelvollisuus)
3. ↑   Tieliikennelaki mm. 4. luku 57 § (Yleinen auttamisvelvollisuus) ja 58 § (Onnettomuuteen osallisen auttamisvelvollisuus)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ensiapu**.

WikibooksWikibooks 
Wikikirjastossa on aihe: **Ensiapu**. 
* SPR: Opi ensiapua
**R. Smg. Adua** oli Italian kuninkaallisen laivaston vuonna 1941 vesillelaskettu Adua-luokan sukellusvene, joka palveli toisessa maailmansodassa.

Valmistus
---------

Alus tilattiin CRDA:n Monfalconen telakalta, missä köli laskettiin 1. helmikuuta 1936. Alus laskettiin vesille 13. syyskuuta ja luovutettiin laivastolle 14. marraskuuta.

Palvelus
--------

Vuoden 1939 lopulla alus liitettiin VII sukellusveneosaston 71. laivueeseen, joka oli sijoitettu Cagliariin Sardiniaan. Italian liittyessä toiseen maailmansotaan 10. kesäkuuta 1940 aluksen päällikkönä oli Roselli Lorenzini ja se oli partiomatkalla Sardiniansalmessa yhdessä kolmen muun veneen kanssa. Kolme päivää myöhemmin alus siirtyi Baleaareille ja lopulta Lyoninlahdelle Ranskan etelärannikolla, missä aluksen miehistö havaitsi 18. kesäkuuta Ranskan laivaston Marseista Touloniin matkanneen saattueen. Sukellusvene laukaisi yhden torpedon, mutta tulos on ristiriitainen.

Pian matkalta palattuaan aluksen päälliköksi tuli Luigi Riccardi. Lokakuusta 1940 maaliskuuhun 1941 alus kuului Pulassa toimivaan merisotakouluun, minä aikana aluksen päällikön sijaisena olivat Carlo Todaro ja Mario Resio. Koululta vapauduttuaan alus siirtyi Riccardin johdolla Tarantoon.

Maaliskuusta toukokuuhun 1941 alus partioi Tarantonlahdella ja Kreikan vesillä. Alus kävi 10. toukokuuta Leroksella, josta se lähti 24. toukokuuta partiomatkalle Aleksandrian ja Kreetan väliselle merialueelle. Littinoksenniemen edustalla alus kohtasi 3. kesäkuuta moottoripurren, jossa oli 72 Egyptiin pyrkivää brittisotilasta. Sukellusveneeseen siirrettiin kahdeksan upseeria ja pursi pakotettiin palaamaan Kreetalle. Partiomatkalta alus palasi Tarantoon, jossa se siirrettiin huoltoon telakalle.

Syyskuun puolivälissä alus sai päätökseen partiomatkan Minorcalla ja se saapui Cagliariin 16. syyskuuta. Alus palasi 29. syyskuuta merelle aloittaen partioinnin Palosinniemen edustalla Cartagenan pohjoispuolella, missä odotettiin suurta saattuetta. Aluksen miehistö havaitsi 30. syyskuuta yksitoista hävittäjää, joita vastaan alus hyökkäsi laukaisten neljä torpedoa. Alus väisti hyökkäystä, mutta sen lähettämä ilmoitus saattueesta on viimeinen havainto aluksesta.

Sodan jälkeen julkaistut Britannian kuninkaallisen laivaston raportit kertovat *HMS Gurkhan* ja *HMS Legionin* upottaneen alueella sukellusveneen, josta ei jäänyt eloonjääneitä.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4 5 6  regiamarina.net
Puusorvi.
Puun sorvausta.
**Sorvaus** on lastuava työstömenetelmä, jossa kappaleen pyörimisliike toimii päätyöstöliikkeenä, joka irrottaa lastun ja terän liike syöttöliikkeenä, joka määrää lastun koon. Puun sorvauksessa kappale pyörii sorvissa ja lastuavana teränä käytetään usein talttatukeen tuettua käsissä pidettävää talttaa. Sorvaamalla valmistetaan kappaleita, joissa on pyöreitä muotoja. Kappaleet ovat usein pyörähdyssymmetrisiä, mutta epäkeskosorvauksella voidaan valmistaa muunkin muotoisia kappaleita. Tyypillisiä sorvattavia esineitä ovat erilaiset kulhot ja pylväät, materiaaleja puu ja metalli.

Sorvauksen osa-alueita
----------------------

Puun sorvauksen osa-alueita ovat lieriö-, taso- ja ontelosorvaus. Lieriösorvauksessa aihio on yleensä kiinnitetty johteiden suuntaisesti kärkien väliin. Lieriösorvaamalla valmistetaan esimerkiksi pöytien ja tuolien jalkoja, kynttilänjalkoja, nuijia ja kaulimia. Tasosorvaamalla ja ontelosorvaamalla valmistetaan kulhoja, lautasia ja tarjottimia. Nämä kaksi sorvauksen osa-aluetta eroavat toisistaan aihion syysuunnan suhteesta johteisiin. Tasosorvauksessa syysuunta on kohtisuorassa johteita vastaan, ontelosorvauksessa se taas on johteiden suuntainen. 

Lisäksi sorvaustekniikat voidaan jakaa myös leikkaavaan sorvaukseen ja kaapivaan sorvaukseen, jotka eroavat toisistaan käytettävien talttojen sekä lastun irrottamistavan osalta.

Sorvi
-----

*Pääartikkeli: Sorvi*
Puusorvissa työkappale kiinnitetään karaan, jota moottori pyörittää vaihteiston välityksellä. Kara on kiinnitetty tukevasti johteisiin, jotka ovat tarkasti karan akselin suuntaiset. Johteisiin on asennettu siirretävä kärkipylkkä ja talttatuki. Lyhyehkö työkappale voidaan kiinnittää ainoastaan karaan, mutta pidemmät työkappaleet on myös tuettava kärkipylkällä.

Sorvitaltat
-----------

Sorvauksessa käytettävät taltat on suunniteltu erityisesti sorvausta silmällä pitäen. Tyypillisiä talttoja ovat kourutaltat eli onsitaltat, suorataltat ja katkaisutaltat. Kulhojen sorvaukseen soveltuvat hyvin kulhotaltat. Erikoisempia keksintöjä edustavat rengas­taltat ja putkitaltat.

Metalleja sorvattaessa käytetään kiinteitä terävarsia, koska metalleja työstettäessä toleranssit ovat huomattavasti pienempiä. Myös kappaleiden pyörimisnopeudet ovat paljon suurempia.

Lähteet
-------

1. ↑

Aiheesta muualla
----------------

* Kuvia tai muita tiedostoja aiheesta **Sorvaus** Wikimedia Commonsissa
Petar Živković
**Petar Živković** (1. tammikuuta 1879 (J: 20. joulukuuta 1878) Negotin, Serbia – 3. maaliskuuta 1947 Pariisi, Ranska) oli serbiupseeri, joka toimi Jugoslavian pääministerinä vuosina 1929–1932. Hän tuli valtaan kuningas Aleksanteri I:n suorittaman vallankaappauksen jälkeen ja hallitsi diktatorisesti.

Živković oli yksi nuorista upseereista, jotka osallistuivat vuonna 1903 Serbian kuningas Aleksanteri I:n syrjäyttämiseen ja surmaamiseen, minkä seurauksena Obrenovićin suku syöstiin vallasta ja tilalle nousivat Karađorđevićit. Myöhemmin Živković kuului "Valkoisena kätenä" (*bela ruka*) tunnettuun upseeriryhmään, jotka vastustivat kiihkokansallismielistä Musta käsi -salaseuraa. Vuonna 1921 Jugoslavian kuningas Aleksanteri nimitti hänet kuninkaallisen palatsin kaartin komentajaksi. Vuonna 1929 kuningas teki hänestä pääministerinsä. Antikommunismin nimissä Živković lakkautti puolueita, hajotti paikallisia valtuustoja ja vainosi hallituksen vastustajia. Vaalijärjestelmä uudistettiin tavalla, joka johti yksipuoluejärjestelmän syntyyn: vuodesta 1931 alkaen vaaleihin sai asettaa vain hallituksen hyväksymiä ehdokkaita. Živković jätti vapaaehtoisesti pääministerin tehtävät vuonna 1932. Hän ei kuitenkaan jättänyt politiikkaa, vaan osallistui Jugoslavian kansallispuolueen perustamiseen ja toimi vuodesta 1936 sen puheenjohtajana. Hän pakeni maasta Saksan vallattua Jugoslavian vuonna 1941 ja kuului vuodesta 1943 Jugoslavian pakolaishallitukseen.

Lähteet
-------

1. 1 2  Petar Živković (englanniksi) *Encyclopædia Britannica Online Academic Edition*. Viitattu 27.11.2013.

Aiheesta muualla
----------------

* Kuvia tai muita tiedostoja aiheesta **Petar Živković** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Tšekki

 |

 |
**Sorvisto** on kyläpuhto eli useamman kuin yhden kylän taloja sisältävä alue Ylivieskassa ja sijaitsee nauhamaisena noin 6–10 kilometrin päässä*selvennä* Ylivieskan kaupungilta Nivalan suuntaan molemmin puolin valtatietä 27. Sorvistossa asuu noin 250 ihmistä. 

Perinteisesti Sorvisto on vanhaa maanviljelys- ja maitokarja-aluetta Kalajokilaakson viljavalla jokilakeudella. Ennen Sorviston aluetta kuritti jokakeväinen raju tulva. Nyt keväinen tulvatilanne on lähes saatu rauhoittumaan Haapaperän tekoaltaan ja useiden juoksutuspatojen ansiosta. Sorviston toimiva keskus on Sorviston entinen koulu, jossa edelleen järjestetään monenmoista toimintaa käsityökerhosta puulaakijääkiekkoon. Sorviston viereinen kylä Visuri on viime vuosina kasvanut varsinaista Sorviston kyläpuhtoa nopeammin omaksi selkeäksi taajamakseen, ollen kuitenkin kiinteästi osa samaa Sorviston asutustaajamaa. Laajeneva Ylivieskan kaupunki Savarin market-alueineen rakentuu vauhdilla kohti Sorvistoa. Sekä K-Citymarket, J. Kärkkäinen, Prisma että monet muut tavaratalot ja erikoisliikkeet vaativat tilaa ja kaupunki onkin vuosi vuodelta lähempänä Sorvistoa.*selvennä* Vielä noin vuonna 1980 Sorvistossa oli SOK:n oma myymälä, mutta nyt nämä palvelut ovat Ylivieskassa.

Aiheesta muualla
----------------

* Sorviston kyläyhdistys (Arkistoitu – Internet Archive)
**Hr. Ms. Gelderland** (runkonumero D811) oli Alankomaiden kuninkaallisen laivaston Holland-luokan hävittäjä.

Valmistus
---------

*Pääartikkeli: Holland-luokka (hävittäjä)*
Alus tilattiin Wilton-Fijenoordilta Rotterdamista, missä köli laskettiin 10. maaliskuuta 1951 telakkanumerolla 725. Se laskettiin vesille 19. syyskuuta 1953 ja otettiin palvelukseen 17. elokuuta 1955.

Palvelus
--------

Alus teki 1955 neitsytmatkan Lissaboniin, mistä palattuaan se poistettiin palveluksesta ja siirrettiin telakalle havaittujen vikojen korjaamiseksi. Alus osallistui 1956 erilaisiin harjoituksiin ja 1958 se osallistui Amsterdamin laivastoviikkoon. Alus vieraili 1959 New Yorkissa Henry Hudsonin tutkimusmatkan 350-vuotis juhlallisuuksissa. Seuraavana vuonna se avusti Agadirin maanjäristyksen uhreja muiden laivaston alusten mukana. Alus sijoitettiin 1964 reserviin, kunnes se 1969 palautettiin palvelukseen.

Alus poistettiin palveluksesta 29. maaliskuuta 1973, jolloin se sijoitettiin Amsterdamiin paikallaan pysyväksi koululaivaksi. Alus ankkuroitiin laivaston teknisen koulun edustalle. Kaksi aluksen kaksiputkista Boforsin 40 millimetrin ilmatorjuntakanuunaa kunnostettiin ja siirrettiin uusille ohjusfregateille *Hr. Ms. Trompille* ja *Hr. Ms. De Ruyterille*. Alus poistettiin alusluettelosta ja myytiin 1993. Se romutettiin seuraavana vuonna entisellä Amsterdamin telakalla.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* Visser, Henk: The Netherlands Type 47A Destroyer.  *Warship 2016*, 2016, XXXVIII. vsk, s. 182-186. Lontoo:  Conway. ISBN 978-1-84486-326-6.   (englanniksi)

### Viitteet

1. ↑  Gardiner, Robert s. 274
2. 1 2 3  Visser 2016 s. 185

*Holland*-luokan hävittäjät

|  |
| --- |
| *Hr. Ms. Holland* - *Hr. Ms. Zeeland* - *Hr. Ms. Noord Brabant* - *Hr. Ms. Gelderland* |
| Edeltäjä: *N*, *Q* ja *S* -luokka – Seuraaja: *Friesland*-luokka |
**Hr. Ms. Holland** oli Alankomaiden kuninkaallisen laivaston Holland-luokan panssarikansiristeilijä.

Valmistus
---------

*Pääartikkeli: Holland-luokka (risteilijä)*
Alus tilattiin Amsterdamin telakalta, missä köli laskettiin 1. tammikuuta 1895. Alus laskettiin vesille 4. lokakuuta 1896 ja otettiin palvelukseen 1. heinäkuuta 1898.

Palvelus
--------

Alus lähti Den Helderistä 7. tammikuuta 1899 Hollannin Itä-Intiaan. Vuonna 1900 alus lähetettiin yhdessä *Hr.Ms. Piet Heinin* ja *Hr. Ms. Koningin Wilhelmina der Nederlandenin* kanssa Boksarikapinan aikana Shanghaihin suojaamaan alueella olevia eurooppalaisia sekä Alankomaiden etuja. *Hollandin* maihin lähettämä osasto osallistui Ranskan Shanghain lähetysaseman, jossa oli joukko alankomaalaisia, suojaamiseen. Lokakuun puolivälissä alus palasi *Koningin Wilhelmina der Nederlanin* kanssa Hollannin Itä-Intiaan.

Vuonna 1910 alus saattoi *Hr. Ms. Hertog Hendrikin* kanssa *Hr. Ms. Noord Brabantia*, joka oli osunut 31. toukokuuta kariin matkalla Surabayaan. Törmäyksessä osa aluksen tiloista oli täyttynyt vedellä. Vaurioitunut alus kykeneni kuitenkin matkaamaan omin voimin ilman hinausta.

*Holland* lähetettiin 1911 uudelleen Shanghaihin suojaamaan eurooppalaisia Kiinan keisarikunnan luhistuessa. Alus saapui Shanghaihin 4. marraskuuta. Vuonna 1912 alus edusti Alankomaiden kuningatarta Jokohamassa Japanin keisarin Meijin hautajaisissa.

Alus poistettiin palveluksesta vuonna 1920.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2  navalhistory.flixco.info
**Com Dev International** on Kanadan suurimpia avaruusteknologiayhtiöitä.

Syyskuussa 2010 Com Dev erotti pääjohtajansa John Keatingin yhtiön talousvaikeuksien takia. Yhtiö on tehnyt tappiota viidessä satelliittiprojektissa. Osa työvoimasta lomautettiin, mutta koska avaruusteknologia on käsityövaltaista, vain 5% työvoimasta. 

Yhtiö omistaa tehtaan myös Yhdysvalloissa, Com Dev USA, joka perustettiin vuonna 2009 pääsemään kiinni Yhdysvaltain asevoimien tarjouskilpoihin.

exactEarth-tytär
----------------

exactEarth on Com Devin omistama AIS-järjestelmiin liittyvä yhtiö. Com Dev on rakennutamssa englantilaisessa SSTL-yhtiössä AIS-teknologiakoesatelliitin ja laukaiseen Intian Resourcesat 2:n mukana AIS-laitteen. Com Dev on yksi edellekävijöistä laivojen paikanseuranta (AIS) järjestelmissä. exactEarth on yhteydessä yhdysvaltalaiseen SpaceQuest-yhtiöön, jonka heinäkuussa 2009 laukaistut Aprizesat-1 ja Aprizesat-2 satelliitit voivat tehdä AIS-mittauksia. Niillä voi seurata 25000 laivaa päivässä.

Lokakuun alussa espanjalainen Hisdesat osti 27% exactEarth-yhtiöstä noin 15 miljoonalla dollarilla. Hisdesatista omistaa 43% Hispasat, 30 % Espanjan valtio, 15 % EADS Casa Espacio, 7% Indra ja 5 % Sener.

Lähteet
-------

1. ↑
2. ↑

Aiheesta muualla
----------------

* Yhtiön sivusto